section_heading: Odnos s Herihorom
paragraph_text: Otkriveni su brojni Herihorovi papirusi s formulama iz Knjige mrtvih koje su pomagale prolazak u zagrobni život. Na papirusima su obično prikazani Herihor i Neđmet kako štuju Sunce (Ra) ili neka druga božanstva. Po svima natpisima i tim papirusima vidi se da je Neđmet imala velik utjecaj na Herihora. Na gotovo svim prikazima se pojavljuje s njim. Ona je bila kraljica, ali kod drugih faraona na njihovim prikazima, supruge nisu tako često s njima. Neđmet je Herihoru pomagala u vladanju Gornjim Egiptom te u upravljanju svećenicima. Herihor je uz faraona Gornjeg Egipta bio i veliki svećenik boga Amona te je morao svaki dan obavljati obrede u hramu. Zato je i Neđmet tako često s Herihorom na prikazima. Po svemu tome izgleda da su Herihor i Neđmet imali dobar odnos. Neđmet je s Herihorom imala petero (bez Piankha koji je upitan četvero) djece. Djeca su se zvala: <u>Piankh</u><u>?</u>, Hekanefer, Hekamat, Ankhefenmut i Faenmut (djevojčica).